Пољопривредник Франц Јегерштетер (Аугуст Дил), живи у малом, планинском селу Радегунд у Аустрији, где заједно са супругом Франциском (Валери Пахнер) брине о газдинству и васпитава своје три ћерке. Породица Јегерштетер је цењена породица у крају и чврсто је повезана са другим становницима сеоског округа. Након што је Нацистичка Немачка припојила Аустрију, а потом и покренула војне походе, сви аустријски мушкарци су позвани да служе у немачкој војсци. Франц одлази на војну обуку, где борави неколико месеца. Након што је Француска капитулирала, он се враћа у своје село и заједно са својом супругом, мајком, децом и свастиком (Марија Симон) наставља да води планинско газдинство.